《屈翁山归自雁门有赠》
明代·陈子升

诗名重译处应闻，四十休嗟未策勋。边草亦沾兰芷气，陇禽皆学凤凰文。

座擎匕首看豪客，车持流苏载细君。归到陆生祠畔歇，开装飞出华山云。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。